Dlamini tydelik minister van polisieBathabile Dlamini, minister van maatskaplike ontwikkeling. Foto: Flickr/GovernmentZA Bathabile Dlamini, minister van maatskaplike ontwikkeling, neem dié week vir ŉ paar dae die leisels as minister van polisie oor. Dit kom nadat Fikile Mbalula, minister van polisie, genooi is om ŉ internasionale kongres by te woon. Vuyo Mhaga, Mbalula se woordvoerder, het gesê Dlamini is van 3 tot 7 Julie die waarnemende minister van polisie. “Die seldsame eer het minister Mbalula te beurt geval om na ŉ Interpol-kongres genooi te word. Die agenda en rigting oor hoe dié wêreldliggaam moet reageer op kubermisdaad en ander verwante misdaad, word op dié kongres bespreek,” het Mhaga gesê. Mbalula het Maandag na Singapoer vertrek.